ΚΟΙΝΗ ΘΕΣΗ (ΕΚ) αριθ. 11/1999 που καθορίστηκε από το Συμβούλιο στις 21 Δεκεμβρίου 1998 για την έκδοση του κανονισμού (ΕΚ) αριθ. . . ./1999 του Συμβουλίου, της . . ., για την τροποποίηση του κανονισμού (ΕΚ) αριθ. 975/98 για την ονομαστική αξία και τις τεχνικές προδιαγραφές των κερμάτων σε ευρώ που πρόκειται να κυκλοφορήσουν (1999/C 55/04)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 105 Α παράγραφος 2,

την πρόταση της Επιτροπής (1),

τη γνώμη της Ευρωπαϊκής Κεντρικής Τράπεζας (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

ότι το άρθρο 1 του κανονισμού (ΕΚ) αριθ. 975/98 (4), καθορίζει τις τεχνικές προδιαγραφές των οκτώ κερμάτων που περιλαμβάνονται στις πρώτες σειρές κερμάτων σε ευρώ 7 ότι οι διευθυντές των νομισματοκοπείων ανέπτυξαν, βάσει του εν λόγω κανονισμού, λεπτομερέστερες προδιαγραφές που είναι απαραίτητες για την παραγωγή 7

ότι η βιομηχανία κατασκευής μηχανημάτων αυτόματης πώλησης, αφού εξέτασε τις εν λόγω λεπτομερείς προδιαγραφές, ζήτησε την αύξηση του βάρους του κέρματος των 50 λεπτών ώστε να διασφαλίσει τη σαφέστερη διαφοροποίηση του κέρματος αυτού και να μειώσει τους κινδύνους απάτης 7 ότι η Ευρωπαϊκή Ένωση Τυφλών, αφού δοκίμασε δείγματα από τους πρώτους γύρους παραγωγής, παραπονέθηκε για τη στεφάνη των κερμάτων 50 και 10 λεπτών που δεν ταίριαζε με τη στεφάνη των δειγμάτων που συμφωνήθηκε μαζί τους κατά τη διαδικασία διαβούλευσης που προηγήθηκε της θέσπισης του κανονισμού (ΕΚ) αριθ. 975/98 7 ότι, για να διασφαλιστεί η αποδοχή του νέου συστήματος από τους χρήστες, είναι σκόπιμο να ικανοποιηθούν τα αιτήματα που εξέφρασαν τόσο η βιομηχανία κατασκευής μηχανημάτων αυτόματης πώλησης όσο και η Ευρωπαϊκή Ένωση Τυφλών 7 ότι, για να ικανοποιηθεί το αίτημα της βιομηχανίας κατασκευής μηχανημάτων αυτόματης πώλησης, είναι απαραίτητο να αυξηθεί το βάρος του κέρματος 50 λεπτών από 7 σε 7,8 γραμμάρια 7 ότι, για να ικανοποιηθεί το αίτημα της Ευρωπαϊκής Ένωσης Τυφλών και για να αποφευχθεί ο κίνδυνος λανθασμένης ερμηνείας στο μέλλον, είναι σκόπιμο να τροποποιηθεί η προδιαγραφή της στεφάνης των κερμάτων 50 και 10 λεπτών από «αραιή οδόντωση» σε «ακμή με κτενοειδείς εγκοπές» που αντικατοπτρίζουν καλύτερα τη στεφάνη η οποία εγκρίθηκε αρχικά από την Ευρωπαϊκή Ένωση Τυφλών για τα δύο αυτά κέρματα 7

ότι είναι ουσιώδους σημασίας να περιοριστούν οι τροποποιήσεις των τεχνικών προδιαγραφών στο βάρος του κέρματος 50 λεπτών και στη στεφάνη των κερμάτων 10 και 50 λεπτών ώστε να μην διακυβευτεί η τήρηση του χρονοδιαγράμματος παραγωγής και η εισαγωγή των κερμάτων σε ευρώ την 1η Ιανουαρίου 2002,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΚ) αριθ. 975/98, ο πίνακας τροποποιείται ως εξής:

1. Η τέταρτη σειρά σχετικά με το κέρμα 50 λεπτών, τροποποιείται ως εξής:

α) στην τρίτη στήλη, ο αριθμός «1,69» αντικαθίσταται από τον αριθμό «1,88» 7

β) στην τέταρτη στήλη, ο αριθμός «7» αντικαθίσταται από τον αριθμό «7,8» 7

γ) στην όγδοη στήλη, η περιγραφή «αραιή οδόντωση» αντικαθίσταται από την περιγραφή «ακμή με κτενοειδείς εγκοπές».

2. Στην έκτη σειρά, σχετικά με το κέρμα 10 λεπτών, όγδοη στήλη, η περιγραφή «αραιή οδόντωση» αντικαθίσταται από την περιγραφή «ακμή με κτενοειδείς εγκοπές».

Άρθρο 2

Ο παρών κανονισμός αρχίζει να ισχύει την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος, σύμφωνα με τη συνθήκη, υπό την επιφύλαξη του άρθρου 109 Κ παράγραφος 1 και των πρωτοκόλλων αριθ. 11 και αριθ. 12.

. . .

Για το Συμβούλιο

Ο Πρόεδρος

(1) ΕΕ C 296 της 24.9.1998, σ. 10.

(2) Γνώμη που διατυπώθηκε στις 16 Νοεμβρίου 1998 (δεν έχει ακόμα δημοσιευθεί στην Επίσημη Εφημερίδα).

(3) Γνώμη του Ευρωπαϊκού Κοινοβουλίου της 17ης Νοεμβρίου 1998 (ΕΕ C 379 της 7.12.1998), κοινή θέση του Συμβουλίου της 21ης Δεκεμβρίου 1998 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 139 της 11.5.1998, σ. 6.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Την 1η Σεπτεμβρίου 1998 η Επιτροπή υπέβαλε στο Συμβούλιο την προαναφερόμενη πρόταση κανονισμού, βάσει του άρθρου 105Α παράγραφος 2 της συνθήκης ΕΚ, για την τροποποίηση του κανονισμού του Συμβουλίου (ΕΚ) αριθ. 975/98 σε σχέση με ορισμένα τεχνικά χαρακτηριστικά των κερμάτων ευρώ των 50 και 10 λεπτών. Για την έγκριση του κανονισμού αυτού εφαρμόζεται η διαδικασία του άρθρου 189Γ της συνθήκης.

2. Το Ευρωπαϊκό Κοινοβούλιο, σε πρώτη ανάγνωση, έδωσε τη γνώμη του στις 18 Νοεμβρίου 1998.

Η Επιτροπή δεν προτίθεται να υποβάλει στο στάδιο αυτό τροποποιημένη πρόταση σύμφωνα με το άρθρο 189Α παράγραφος 2 της συνθήκης.

3. Στις 21 Δεκεμβρίου 1998, το Συμβούλιο καθόρισε την κοινή του θέση βάσει του άρθρου 189 Γ της συνθήκης.

II. ΣΤΟΧΟΣ

Η προαναφερόμενη πρόταση κανονισμού αποσκοπεί στην τροποποίηση ορισμένων τεχνικών χαρακτηριστικών των κερμάτων 50 και 10 λεπτών, που θεσπίζονται στον κανονισμό (ΕΚ) αριθ. 975/98 προκειμένου να ικανοποιηθούν συγκεκριμένες απαιτήσεις που εκφράσθηκαν από την Ευρωπαϊκή Ένωση Τυφλών και τη βιομηχανία κατασκευής μηχανημάτων αυτόματης πώλησης. Έτσι, προτείνει αποκλειστικά αύξηση του βάρους των κερμάτων 50 λεπτών και της στεφάνης των κερμάτων 50 και 10 λεπτών. Η Επιτροπή δεν προτείνει τροποποίηση άλλων χαρακτηριστικών (ονομαστική αξία και τεχνικές προδιαγραφές) του κανονισμού (ΕΚ) αριθ. 975/98.

Ο στόχος αυτός να γίνουν τα τεχνικά χαρακτηριστικά αυτών των κερμάτων πιο φιλικά προς τον χρήστη έγινε ευνοϊκά δεκτή από τους Υπουργούς στο Συμβούλιο ECOFIN της 6ης Ιουλίου 1998.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση του Συμβουλίου είναι απολύτως όμοια με την πρόταση της Επιτροπής.

Η μοναδική τροπολογία που ψήφισε το Ευρωπαϊκό Κοινοβούλιο στις 18 Νοεμβρίου 1998 προτείνει την εισαγωγή ενός χρυσού κέρματος ονομαστικής αξίας 100 ευρώ.

Η κοινή θέση του Συμβουλίου δεν περιλαμβάνει αυτή την τροπολογία.

Το Συμβούλιο υπενθυμίζει σχετικά το σκεπτικό της κοινής του θέσης (ΕΚ) αριθ. 1/98 που ενέκρινε το Συμβούλιο στις 20 Νοεμβρίου 1997 για την έκδοση του κανονισμού (ΕΚ) αριθ. 975/98 για την ονομαστική αξία και τις τεχνικές προδιαγραφές των κερμάτων ευρώ που θα τεθούν σε κυκλοφορία (ΕΕ C 23 της 23ης Ιανουαρίου 1998, σελίδες 4 και 5) στο οποίο αιτιολογεί την απόρριψη τότε της τροπολογίας αυτής. Πράγματι, η πρόταση να εκδοθεί χρυσό κέρμα ονομαστικής αξίας 100 ευρώ δεν μπορεί να γίνει αποδεκτή από το Συμβούλιο για λόγους που σχετίζονται με την πολύ πιθανή ανακολουθία μεταξύ της τιμής αγοράς και της ονομαστικής τιμής, και του σχετικού κινδύνου κερδοσκοπικής αποθησαύρισης, και επειδή σχεδιάζεται ήδη η έκδοση τραπεζογραμματίου 100 ευρώ.

IV. ΣΥΜΠΕΡΑΣΜΑ

Το Συμβούλιο θεωρεί ότι:

- η κοινή του θέση αντιστοιχεί στην πολιτική βούληση του Συμβουλίου ECOFIN της 6ης Ιουλίου 1998 να κάνει τα κέρματα των 50 και 10 ευρώ πιο φιλικά στον χρήστη και ότι ανταποκρίνεται στις ανησυχίες που εκφράσθηκαν από την Ευρωπαϊκή Ένωση Τυφλών και τη βιομηχανία κατασκευής μηχανημάτων αυτόματης πώλησης,

- ότι είναι ουσιώδες να εγκριθούν ταχύτατα αυτές οι περιορισμένες τεχνικές τροποποιήσεις προκειμένου να καταστεί δυνατή η παραγωγή όλων των κερμάτων ευρώ το συντομότερο δυνατό.